NRK Østlandssendingen hadde lokale i denne tidlegare fabrikkbygningen på nedlagde Myrens verksted på Sagene i Oslo. Akerselva går langsetter bygningen til venstre i biletet.Foto: Helge Høifødt

**NRK Østlandssendingen** var eit av dei største distriktskontora til Norsk rikskringkasting, og produserte dagleg fleire program frå Oslo og Akershus for distribusjon over radio, fjernsyn og internett. Det vart skipa i 1959, og slått saman med NRK Østfold og NRK Buskerud til NRK Oslo og Viken i 2020.

Histotrie
---------

NRK Østlandssendingen vart skipa i 1959. Heilt fram til 1996 konsentrerte redaksjonen seg berre om radiosendingar. Ikkje før 28. februar 1996 gikk den fyrste lokale nyhendesendinga i fjernsynet på lufta.

Til å byrje med hadde redaksjonen lokale i kringkastingshuset på Marienlyst i Oslo. Frå 1972 fikk sendinga sin eigen distriktssjef, og dekka då dei åtte fylka Oslo, Akershus, Hedmark, Oppland, Telemark, Østfold, Vestfold og Buskerud. Frå 1988 dekka ho berre Oslo og Akershus.

I 1981 vart NRK Østlandssendingen flytt frå lokala på Marienlyst til lokale i Staffeldtsgate i nærleiken av Slottsparken i Oslo, og frå november 1993 fekk sendinga nye lokale i ein av dei gamle fabrikkbygningane til det nedlagde Myrens verksted på breidda av Akerselva på Sagene i Oslo. Herfrå gjekk den fyrste lokale nyhendesendinga i fjernsynet på lufta 28. februar 1996.

NRK Østlandssendingen vart ein fleirkulturell arbeidsplass i 1997. Hausten dette året byrja produksjonen av det fyrste riksprogrammet for fjernsynet, *Migrapolis*, som var eit fleirkulturelt magasin send på NRK 2. Eit fjernsynsprogram på framandspråk vart dessutan sendt kvar veke under namnet *Migranytt* i åra frå 1999 til juni 2003.

Sjefar for NRK Østlandssendingen
--------------------------------

Desse har vore sjef for NRK Østlandssendingen:

* Arthur Klæbo 1959–1972
* Magne Finslo 1972–1984
* Tor Fuglevik 1984–1986
* Kalle Lisberg 1986
* Stig Fossum 1986 –1988
* Rune Andersen 1988–1990
* Arne Wam 1990–1997
* Anne Aasheim 1997–2000
* Per Arne Kalbakk 2001–2007
* Otto Haug 2007–2016
* Anne Karin Pessl-Kleiven 2017–2020

Kjelder
-------

1. 1 2 3 4  Jenssen, Grethe Kielland (27. oktober 2009), «Østlandssendingen 50 år», *NRK* (på norsk bokmål), henta 9. november 2023
2. 1 2 3  NRK (25. juli 2008), «Historien om Østlandssendingen», *NRK* (på norsk bokmål), henta 9. november 2023
3. ↑  Kommunikasjonsavdelingen (27. april 2017), «Anne Karin Pessl-Kleiven redaktør i NRK Østlandssendingen», *NRK* (på norsk bokmål), henta 9. november 2023

| * v
* d
* e
Norsk rikskringkasting |
| --- |
| Fjernsyn | 
* NRK1
* NRK2
* NRK3/NRK Super

 |  |
| Radio | 
* NRK P1
* NRK P2
* NRK P3
* NRK P1+
* NRK P13
* NRK mP3
* NRK Alltid Nyheter
* NRK Klassisk
* NRK Alltid Folkemusikk
* NRK Stortinget
* NRK Sport
* NRK Super
* NRK Sápmi
* NRK Båtvær

 |
| Andre tenester | 
* NRK.no
* NRK Nett-TV
* NRK Nettradio
* yr.no
* NRKbeta
* NRK Tekst-TV

 |
| Divisjonar | 
* NRK Mediedivisjonen
* NRK Strategidivisjonen
* NRK Nyhendedivisjonen
* NRK Marienlysdivisjonen
* NRK Distriktsdivisjonen
* NRK Sápmi
* NRK Medietenester

 |
| Programavdelingar | 
* NRK Super
* NRK P3
* NRK Drama
* NRK Dokumentar og Samfunn
* NRK Kultur
* NRK Underholdning
* NRK Sport

 |
| Distriktskontor | 

|  |  |
| --- | --- |
| Noverande | * Innlandet
* Møre og Romsdal
* Nordland
* Oslo og Viken
* Rogaland
* Sørlandet
* Troms og Finnmark
* Trøndelag
* Vestfold og Telemark
* Vestland
 |
| Tidlegare | * Finnmark
* Hordaland
* Nord-Trøndelag
* Sogn og Fjordane
* Telemark
* Troms
* Østafjells
* Østfold
 |

 |
| Hovudkontor | 
* NRK Marienlyst

 |